Foto: TASS O‘zbekistonning yangi saylangan prezidenti Shavkat Mirziyoyev ilk rasmiy tashrif bilan Rossiya Federatsiyasida bo‘ladi. Bu haqda "Izvestiya" gazetasi yozmoqda.  "O‘zbekistonning yangi saylangan prezidenti Shavkat Mirziyoyev o‘zining ilk rasmiy tashrifini Rossiyaga uyushtiradi", — deb yozmoqda nashr O‘zbekiston hukumatining yuqori martabali manbasiga asoslangan holda. Bundan tashqari, RF prezidentining matbuot kotibi Dmitriy Peskov gazetaga aytishicha, Kreml bu tashrifni yuqori baholaydi.  Eslatib o‘tamiz, Shavkat Mirziyoyev 4 dekabr kuni O‘zbekistonda o‘tkazilgan prezident saylovida 88, 61 foiz ovoz to‘plab, g‘olib bo‘lgan edi.